
Здравейте! Аз съм детска учителка и имам 36 години и 8 месеца осигурителен стаж, като на 7.10.2020 г. ще навърша 57 г. Какви са възможностите ми за ранно пенсиониране и какъв ще бъде размера на пенсията ми?


 

Ранно пенсиониране
==================

 

Здравейте, г-жо Тодорова, 


в чл. 69в от Кодекса за социално осигуряване (КСО) е уредено придобиването на право на пенсия от учителите. 


През 2020 г. учителите придобиват право на пенсия за осигурителен стаж и възраст при навършване на възраст 58 години и 6 месеца от жените.  

На учителите, възползвали се от ранно пенсиониране от Учителския пенсионен фонд (УПФ), се изплаща срочна пенсия в размер, определен по реда на чл. 70 от КСО и намален с 0,1 на сто за всеки месец, недостигащ на лицето до навършване на възрастта му за придобиване на право на пенсия по чл. 68, ал. 1 от КСО.  

Съгласно чл. 70, ал. 1 от КСО размерът на пенсията за осигурителен стаж и възраст се определя, като доходът, от който се изчислява пенсията, се умножи с процент 1,2 за всяка година осигурителен стаж и съответната пропорционална част от този процент за месеците осигурителен стаж.


Поздрави,  

адв. Николина Митова  

тел. 0898 303092


